Er det en helt fremmed tanke for regeringen, at forældre har lyst til at tilbringe tid med deres børn?

Alt for mange forældre går på deltid for at få familielivet til at hænge sammen. Det mener Venstres beskæftigelsesminister Jørn Neergaard. Og ligestillingsminister Ellen Trane er enig. Ifølge regeringen skal børnefamilierne arbejde noget mere – og i stedet købe sig til hjælp i hverdagen.

Det er da en underlig tankegang. Som borgere får vi hele tiden at vide, at vi skal sætte børn i verden. Helst lidt flere og gerne lidt hurtigere. Kridt skoene, tæl æggene og start reproduktionen. Eller som Danmarks Radio siger: Knald for Danmark.